**Navodila za delo 7.b, zgodovina, četrtek, 19. 3. 2020**

**KAKŠEN JE BIL RIMSKI IMPERIJ V ČASU CESARSTVA UČ STR. 66 IN 67, DZ STR. 55**

**Širjenje je povzročilo politične spremembe UČ str. 66**

Vzemi zvezek. Izdelal boš miselni vzorec (lahko tudi čez dve strani) o enem največjih rimskih državnikov, Juliju Cezarju.

V sredino miselnega vzorca kot naslov zapiši JULIJ CEZAR NIKOLI NI BIL CESAR. V prvi alineji poskusi razložiti naslovni stavek. Namig; ena drugačna črka, pa tako drugačen pomen …

Z razumevanjem preberi tekst v UČ str. 66 (tudi portret Cezarja v modrem okvirju) in izdelaj miselni vzorec. Ob tem moraš obvezno razložiti naslednje pojme: imperator, diktator, vrhovni svečenik.

KRATKOČASNIK je namig za dodatno, nekoliko poglobljeno raziskovalno delo, ki prežene višek dooolgega časa … na koncu pa lahko ob ponovnem snidenju v šoli zagotovi kakšno lepo nagrado.

Pobrskaj po spominu, spletu in domači knjižnici. Poišči zanimivosti o življenju in delu Julija Cezarja in jih vpiši v miselni vzorec. Namig; bojevanje z Galci, julijanski koledar in pravoslavna vera …

**Zakaj je bil pomemben Gaj Oktavijan Avgust UČ str. 66, 67**

Oktavijan, nečak in *posinovljenec* (posvojenec) Julija Cezarja, velja za prvega rimskega cesarja. Vprašanje za razmislek, zakaj si je nadel ime Avgust? Izhaja iz latinske besede augustus, kar pomeni vzvišeni.

V UČ na str. 66 in 67 temeljito preberi vse o življenju in delu cesarja Oktavijana Avgusta in reši nalogi 3 in 4 v DZ na str. 55.

Preglej in prouči preglednico dobrih in slabih cesarjev. Poišči vzroke zakaj nekoga lahko uvrstimo med dobre in drugega med slabe cesarje.

V DZ str. 55 reši nalogo 5.

KRATKOČASNIK Primer slabega cesarja je tudi Neron. Če te zanima, zakaj je bil sprva dober, nato pa obveljal za morilca, odgovor poišči na spletu.

Želim ti uspešno delo, v kolikor se lotiš raziskovanja pa veliko zanimivih informacij …

Učiteljica Darja Skopec